Un total de 117 obres són candidates a l'edició de 2020 dels Premis Literaris Ciutat de Sagunt
14 de juliol 2020

![Imagen 1](/media/aqono5bo/69_maqueta_1sagunt_q.jpg)![Imagen 2](/media/2bgpbw0d/69_maqueta2_mariajosep.jpg)

![](/media/a3tk00gj/69_c_premios-literarios-entrega-16.jpg)  

_Foto d'arxiu. Edició del passat any._ _A la foto apareixen autoritats, premiats, el fill de Santiago Bru i membres del jurat.  ​_

  

Los ‘Premis Literaris Ciutat de Sagunt’, organizados por el Gabinete de Promoción del Valenciano del Ayuntamiento de Sagunt, llegan este año a la XXIII edición, un hito cultural dentro de la agenda municipal. En esta ocasión 117 obras literarias se disputarán ser galardonadas.

  

Els Premis Literaris Ciutat de Sagunt, organitzats pel Gabinet de Promoció del Valencià de l'Ajuntament de Sagunt, arriben enguany a la XXIII edició, una fita cultural dins de l'agenda municipal. En esta ocasió 117 obres literàries es disputaran ser guardonades.

  

De les 117 obres rebudes de tota l'àrea lingüística (un 18% més que l'any passat), opten al XVII Certamen de Teatre Pepe Alba un total de 32; per al XXII Certamen de Narrativa s'han presentat 39 originals, i en el XXIII Certamen Jaume Bru i Vidal de poesia competiran 46 obres, el més veterà i el que va iniciar la convocatòria amb la creació del Gabinet en 1997. Segons informa l'organització, enguany s'ha notat un increment notable en teatre i narrativa.

  

Els diversos jurats especialistes en cada gènere estan valorant a hores d'ara els originals individualment, i el mes de setembre es reuniran per a emetre el veredicte. El premi de narrativa serà recompensat amb 6.000 euros i la publicació de la novel·la, i els de poesia i teatre rebran 3.000 euros cadascun i es publicaran les obres seleccionades. Els noms de les persones guanyadores d'esta edició es coneixeran el mes d'octubre, durant un acte cultural de lliurament dels guardons que tindrà lloc en el Centre Cultural Mario Monreal si les circumstàncies sanitàries ho permeten.

  

La regidora de Promoció del Valencià, Maria Josep Soriano, ha expressat que estan «**molt contents i satisfets**», perquè enguany han sigut 117 els originals que es disputaran els Premis Literaris Ciutat de Sagunt. A més, ha concretat que això suposa un 18% més que l'any passat i que demostra que estos premis literaris són uns premis de prestigi: «**En esta edició molts autors volen demostrar la seua vàlua i la seua estima per escriure en valencià**».

  

D'altra banda, Soriano ha declarat respecte a l'acte de concessió dels premis: «**Esperem que les circumstàncies sanitàries ho permeten, perquè este tipus d'actes són molt importants per a demostrar la riquesa i fer valdre la nostra llengua, el valencià**».

![](/media/wapkp2v1/69_c_cartel.jpg)  
  
  

*   [](http://www.facebook.com/sharer.php?u=https://aytosagunto.es/va/actualitat/un-total-de-117-obres-son-candidates-a-l-edicio-de-2020-dels-premis-literaris-ciutat-de-sagunt/ "Facebook")
*   [](http://twitter.com/share?url=https://aytosagunto.es/va/actualitat/un-total-de-117-obres-son-candidates-a-l-edicio-de-2020-dels-premis-literaris-ciutat-de-sagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/un-total-de-117-obres-son-candidates-a-l-edicio-de-2020-dels-premis-literaris-ciutat-de-sagunt/ "Linked In")
*   [](mailto:?body=https://aytosagunto.es/va/actualitat/un-total-de-117-obres-son-candidates-a-l-edicio-de-2020-dels-premis-literaris-ciutat-de-sagunt/)